ओमानसँग नेपालको पहिलो खेल
नेपालले एसीसी एसिया कप छनोटमा ओमानसँग पहिलो खेल खेल्ने भएको छ । एसियाली क्रिकेट परिषद् (एसीसी) ले मलेसियामा अगस्ट २९ देखि सेप्टेम्बर ६ सम्म हुने प्रतियोगिताको खेलतालिका शुक्रबार प्रकाशित गरेको हो ।
काठमाडौँ — नेपालले एसीसी एसिया कप छनोटमा ओमानसँग पहिलो खेल खेल्ने भएको छ । एसियाली क्रिकेट परिषद् (एसीसी) ले मलेसियामा अगस्ट २९ देखि सेप्टेम्बर ६ सम्म हुने प्रतियोगिताको खेलतालिका शुक्रबार प्रकाशित गरेको हो ।नेपाल र हङकङसहित प्रतियोगितामा आयोजक मलेसिया, यूएई, ओमान, सिंगापुरले प्रतिस्पर्धा गर्नेछन् । नेपालले ओमानसँग अगस्ट २९ मा बायुमास ओभलमा खेलेपछि ३० मा यूएई, सेप्टेम्बर १ मा मलेसिया, २ मा सिंगापुर, ४ मा हङकङसँग खेल्नेछ । राउन्ड रोबिनमा एकले अर्कोसँग प्रतिस्पर्धा गरेपछि प्रतियोगिताका शीर्ष दुई टोली फाइनल पुग्नेछन् । उपाधि जित्ने टोलीले सेप्टेम्बर १५ देखि २८ सम्म यूएईमा हुने एसिया कपमा स्थान पाउने छ । एसिया कप छनोट विजेताले एसिया कपमा समूह ‘ए’ मा भारत र पाकिस्तानसँगै रहनेछ । समूह ‘बी’ मा श्रीलंका, बंगलादेश र अफगानिस्तान छन् ।